
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 206 

2 Οκτωβρίου 2009 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

171. Συμμετοχή της Επιτροπής Κεφαλαιαγοράς στις 

δαπάνες λειτουργίας των υπηρεσιών του Ελεγκτι¬ 
κού Συνεδρίου. 1 

172. Τροποποίηση του π.δ/τος 231/1999 «Σύσταση Ειδι¬ 
κής Υπηρεσίας Δημοσίων Έργων (ΕΥΔΕ) για τη με¬ 
λέτη και κατασκευή του έργου «Επαναδημιουργία 
λίμνης Κάρλας», έργο 9772500 της Σ.Α.Ε.072/2 και 
συναφή έργα (ΕΥΔΕ ΚΑΡΛΑΣ)» (Α' 194), όπως αυτό 
ισχύει μετά την τροποποίησή του με το π.δ/γμα 


204/2004 (Α' 178). 2 

173. Ίδρυση Τμήματος Αρχιτεκτόνων Μηχανικών στο 
Πανεπιστήμιο Ιωαννίνων. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 171 
Συμμετοχή της Επιτροπής Κεφαλαιαγοράς στις δαπά¬ 
νες λειτουργίας των υπηρεσιών του Ελεγκτικού Συνε¬ 
δρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 89 του π.δ/τος 774/1980 «περί 
κωδικοποίησης εις ενιαίον κείμενον των περί Ελεγκτικού 
Συνεδρίου ισχυουσών διατάξεων υπό τον τίτλον Οργανισμός 
Ελεγκτικού Συνεδρίου» (ΦΕΚ Α' 189). 

2. Τις διατάξεις του άρθρου 76 του ν. 1969/1991 «Εταιρείες 
επενδύσεων χαρτοφυλακίου, αμοιβαία κεφάλαια, διατάξεις 
εκσυγχρονισμού και εξυγιάνσεως της Κεφαλαιαγοράς και 
άλλες διατάξεις» (ΦΕΚ Α' 167). 

3. Τις διατάξεις του άρθρου 24 παρ. 3 περ. ε' του ν.1558/1985 
«Κυβέρνηση και κυβερνητικά όργανα (ΦΕΚ Α' 137). 

4. Την υπ’ αριθμ. 26720/Β1103/27.5.2009 κοινή απόφαση 
των Υπουργών Οικονομίας και Οικονομικών και Δικαιοσύ¬ 
νης «Διενέργεια κατασταλτικού ελέγχου στην έδρα της 
Επιτροπής Κεφαλαιαγοράς (ΦΕΚ Β' 1070). 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη ύψους 25.000€ εις βάρος 
του προϋπολογισμού της Επιτροπής Κεφαλαιαγοράς για 
το έτος 2009, η οποία θα καλυφθεί από σχετική πίστωση 
του προϋπολογισμού αυτής (ΚΑ 0261). 


6. Την υπ’ αριθμ. 246/2009 γνωμοδότηση του Συμβουλίου 
της Επικράτειας με πρόταση των Υπουργών Οικονομίας 
και Οικονομικών και Δικαιοσύνης, αποφασίζουμε: 

Άρθρο 1 

1. Η αμοιβή των υπαλλήλων του Ελεγκτικού Συνεδρίου 
που θα απασχοληθούν υπερωριακά στην έδρα της Επιτρο¬ 
πής Κεφαλαιαγοράς για τη διενέργεια κατασταλτικού ελέγ¬ 
χου των οικονομικών διαχειριστικών χρήσεων των ετών 
2005-2008, βαρύνει εξ ολοκλήρου τον προϋπολογισμό της 
εν λόγω Επιτροπής. Η σχετική δαπάνη ορίζεται στο ποσό 
των 25.000 Ευρώ. 

2. Ο έλεγχος των παραπάνω χρήσεων θα πραγματο¬ 
ποιηθεί σε οκτώ (8) μήνες (δύο μήνες για κάθε διαχει¬ 
ριστικό έτος) με υπερωριακή απασχόληση τεσσάρων (4) 
υπαλλήλων του Ελεγκτικού Συνεδρίου που θα οριστούν 
από τον Πρόεδρο αυτού. 

Άρθρο 2 

Η ισχύς το παρόντος διατάγματος αρχίζει από της δημο- 
σιεύσεώς του στην Εφημερίδα της Κυβερνήσεως. 

Στον Υπουργό Οικονομίας και Οικονομικών αναθέτουμε 
την δημοσίευση και εκτέλεση του παρόντος διατάγμα¬ 
τος. 

Αθήνα, 28 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΙΩΑΝΝΗΣ ΠΑΠΑΘΑΝΑΣΙΟΥ ΝΙΚ.-ΓΕΩΡΓ. ΔΕΝΔΙΑΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 172 
Τροποποίηση του π.δ/τος 231/1999 «Σύσταση Ειδικής Υπη¬ 
ρεσίας Δημοσίων Έργων (ΕΥΔΕ) για τη μελέτη και κα¬ 
τασκευή του έργου «Επαναδημιουργία λίμνης Κάρλας», 
έργο 9772500 της Σ.Α.Ε.072/2 και συναφή έργα (ΕΥΔΕ 
ΚΑΡΛΑΣ)» (Α' 194), όπως αυτό ισχύει μετά την τροπο¬ 
ποίησή του με το π.δ/γμα 204/2004 (Α' 178). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 1 του άρθρου 5 του ν. 679/1977 (Α' 245), «Περί 
αυξήσεως θέσεων προσωπικού του Υπουργείου Δημοσίων 

Έργων και ρυθμίσεων συναφών θεμάτων», όπως τα δύο 
τελευταία εδάφια της παραγράφου αυτής τροποποιήθη¬ 
καν και συμπληρώθηκαν με την παρ. 1 του άρθρου 23 ν. 
1418/1984 (Α' 23). 

β. Του άρθρου 8 του ν. 679/1977 (Α' 245), όπως συμπλη¬ 
ρώθηκαν με τις παραγράφους 2 και 3 του άρθρου 5 του 
ν. 2229/1994 (Α' 138). 

γ. Των άρθρων 48 και 90 του Κώδικα που κυρώθηκε με 
το άρθρο μόνο του π.δ/τος 63/2005 (Α' 98) «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα». 

δ. Της παρ. 3 του άρθρου 22 του ν. 2362/1995 (Α' 247) «περί 
Δημοσίου Λογιστικού ελέγχου των δαπανών του Κράτους 
και άλλες διατάξεις». 

ε. Της παρ. 4 του άρθρου 1 του ν. 2469/1997 «Περιορισμός 
κρατικών δαπανών» (Α’ 38). 

2. Την υπ’ αριθμ. 1666/ΔΙΟΕ/89/13.1.2009 κοινή απόφαση 
Πρωθυπουργού και Υπουργού Οικονομίας και Οικονομικών 
«Καθορισμός αρμοδιοτήτων των Υφυπουργών Οικονομίας 
και Οικονομικών». (Β’40) 

3. Το γεγονός ότι, από τις διατάξεις του παρόντος, προ- 
καλούνται οι ακόλουθες δαπάνες: 

α) Επί του Τακτικού Προϋπολογισμού: ετήσια δαπάνη 
ύψους 780 € περίπου, για το οικονομικό έτος 2009, 3.120€ 
για καθένα των ετών 2010 και 2011 και 2.340€ για το έτος 
2012, η οποία θα καλύπτεται από τις πιστώσεις του Προϋ¬ 
πολογισμού του ΥΠΕΧΩΔΕ (Ε.Φ.31-210/κ.α.ε.0215). 

β) Επί του Προϋπολογισμού Δημοσίων Επενδύσεων 
(Π.Δ.Ε.): δαπάνη ύψους 35.000€ περίπου κατά το τρέχον 
οικονομικό έτος 2009, 140.000€ περίπου για καθένα των 
ετών 2010 και 2011 και 105.000 περίπου για το έτος 2012 
, η οποία θα καλύπτεται από τις πιστώσεις των οικείων 
έργων του Προγράμματος Δημοσίων Επενδύσεων (ΠΔΕ) 
(Σ.Α.Ε.072/3, έργο2001ΣΕ07230000) και με κοινοτική συγ- 
χρηματοδότηση (Ταμείο Συνοχής της Ε.Ε - Εθνικό Στρα¬ 
τηγικό Πλαίσιο Αναφοράς 2007-2013) 

4. Το υπ’ αριθμ. Δ7α/458/9750.1/2γ/18.3.2009 έγγραφο της 
Δ/νσης Εγγειοβελτιωτικών Έργων (Δ7). 

5. Την υπ’ αριθμ. Δ249/2009 γνωμοδότηση του Συμβουλίου 
της Επικράτειας, μετά από πρόταση του Υπουργού Πε¬ 
ριβάλλοντος, Χωροταξίας και Δημοσίων Έργων και του 
Υφυπουργού Οικονομίας και Οικονομικών, αποφασίζουμε: 

Άρθρο 1 

Η διάρκεια λειτουργίας της Ειδικής Υπηρεσίας Δημοσίων 
Έργων για τη μελέτη και κατασκευή του έργου «Επανα- 
δημιουργία λίμνης Κάρλας», έργο 9772500 της Σ.Α.Ε.072/2 
και συναφή έργα (ΕΥΔΕ ΚΑΡΛΑΣ), όπως αυτή ορίστηκε με 
το Π.Δ.231/1999 (Α'194) και παρατάθηκε με το Π.Δ. 204/2004 
(Α' 178) , παρατείνεται για τρία έτη. 

Άρθρο 2 

Η ισχύς των διατάξεων αρχίζει από τη δημοσίευσή 
του παρόντος Διατάγματος στην Εφημερίδα της Κυβερ- 
νήσεως. 

Στον Υπουργό Περιβάλλοντος, Χωροταξίας και Δημοσίων 
Έργων, αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 29 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚΟΛΑΟΣ ΛΕΓΚΑΣ ΓΕΩΡΓΙΟΣ ΣΟΥΦΛΙΑΣ 


( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 173 
Ίδρυση Τμήματος Αρχιτεκτόνων Μηχανικών στο Πανεπι¬ 
στήμιο Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 24 παρ. 2, 50 παρ. 6 και 6 παρ. 6 του ν. 
1268/1982 «Για τη δομή και λειτουργία των Ανωτάτων Εκ¬ 
παιδευτικών Ιδρυμάτων» (Α' 87), όπως το τελευταίο άρθρο 
συμπληρώθηκε με τις περ. α και β της παρ. 1 του άρθρου 48 
του ν. 1404/1983 «Δομή και λειτουργία των Τεχνολογικών Εκ¬ 
παιδευτικών Ιδρυμάτων» (Α' 173), τροποποιήθηκε με την περ. 
α της παρ. 2 του άρθρου 15 του ν. 2640/1998 «Δευτεροβάθμια 
Τεχνική Επαγγελματική Εκπαίδευση και άλλες διατάξεις» (Α' 
206) και συμπληρώθηκε με το εδαφ. β της παρ. 1 του άρθρου 
3 του ν. 3027/2002 «Ρύθμιση θεμάτων Οργανισμού Σχολικών 
Κτιρίων, ανωτάτης εκπαίδευσης και άλλες διατάξεις» (Α' 
152) και το άρθρο 9 παρ. 3 του ν. 3549/2007 « Μεταρρύθμι¬ 
ση του Θεσμικού πλαισίου για τη δομή και λειτουργία των 
Ανώτατων Εκπαιδευτικών Ιδρυμάτων» (Α' 69). 

β) Του άρθρου 79 παρ. 5 του ν. 1566/1985, (Α' 167), σε 
συνδυασμό με τις διατάξεις του άρθρου 20 παρ. 4 του 
ν.2503/1997 (Ά 107) 

γ) Του άρθρου 15 παρ. 2 περ. θ' του ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες και 
άλλες διατάξεις» (Α' 78) και του άρθρου 13 παρ. 49 του ν. 
3149/2003 (Α' 141). 

δ) Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κωδικοποιήθηκε 
με το άρθρο πρώτο του π.δ. 63/2005 (Α' 98). 

2. Την υπ’ αριθμ. ΔΙΔΚ/Φ.1/25873/1.10.2007 κοινή απόφαση 
του Πρωθυπουργού και του Υπουργού Εσωτερικών «Κα¬ 
θορισμός αρμοδιοτήτων των Υφυπουργών Εσωτερικών 
Χρήστου Ζώη και Αθανάσιου Νάκου» (Β' 1950). 

3. Την υπ’ αριθμ. 1666/ΔΙΟΕ 89/13.1.2009 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Β' 40). 

4. Την υπ’ αριθμ. ΣΤ5/5557/19.1.2009 κοινή απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουργών 
του Υπουργείου Εθνικής Παιδείας και Θρησκευμάτων» 
(Β' 68). 

5. Τη γνώμη της Συγκλήτου του Πανεπιστημίου Ιωαννίνων 
(συνεδρίαση 923/22.4.2008). 

6. Τη γνώμη του Συμβουλίου Ανώτατης Πανεπιστημιακής 
Εκπαίδευσης (συνεδρίαση 12/24.7.2008). 

7. Το γεγονός ότι από τις διατάξεις του παρόντος δια¬ 
τάγματος προκαλείταί: 

α) Δαπάνη ύψους 340.000€ περίπου για το οικονομικό 
έτος 2009, 80.000€ περίπου για το οικονομικό έτος 2010, 
70.000€ περίπου για το οικονομικό έτος 2011, 1.060.000€ 
περίπου για το οικονομικό έτος 2012 και 17.060.000 € πε¬ 
ρίπου για το οικονομικό έτος 2013, για τη στέγαση, την 
υλικοτεχνική υποδομή και την προμήθεια του αναγκαίου 
εξοπλισμού του ιδρυομένου τμήματος. 

β) Ετήσια δαπάνη κατά την πλήρη λειτουργία του ιδρυό¬ 
μενου Τμήματος, ύψους 1.316.000 € περίπου από την πλήρω¬ 
ση θέσεων προσωπικού, 4.700 € περίπου από την καταβολή 
επιδόματος θέσης ευθύνης και εξόδων παράστασης, 66100 

€ για τα λειτουργικά έξοδα, 50.610 € περίπου για τη σίτιση 
των φοιτητών, και 175.000 € περίπου για την προμήθεια 
συγγραμμάτων. 

Η υπό στοιχείο α' δαπάνη, θα καλυφθεί από τις πιστώ¬ 
σεις του Προγράμματος Δημοσίων Επενδύσεων. Η εν λόγω 
δαπάνη για τα έτη 2012 και 2013 και σε ποσό 1.000.000 € 
και 17.000.000 € αντίστοιχα, θα καλύπτεται με κοινοτική 
συγχρηματοδότηση (ΕΣΠΑ), 

Η δαπάνη για αμοιβές προσωπικού και η δαπάνη για το 
επίδομα θέσης ευθύνης και τα έξοδα παράστασης, θα καλυ¬ 
φθούν από τις πιστώσεις του τακτικού προϋπολογισμού του 
Υπουργείου Εθνικής Παιδείας και Θρησκευμάτων εκάστου 
οικονομικού έτους στον οποίο και θα εγγράφονται σχετικές 
πιστώσεις (Ειδ. Φορέας 19-250, ΚΑΕ ομάδας 0200). 

Η δαπάνη για τα λειτουργικά έξοδα του ιδρυόμενου τμή¬ 
ματος, ύψους 33.050 € περίπου, για το οικονομικό έτος 
2009 και 66.100 € περίπου για καθένα από τα επόμενα 
έτη, θα βαρύνει τον προϋπολογισμό του Πανεπιστημίου 
Ιωαννίνων. 

Η δαπάνη για τη σίτιση φοιτητών ύψους 4.410 € περίπου 
για το οικονομικό έτος 2009,15.960 € περίπου για το οικο¬ 
νομικό έτος 2010, 27.510 € περίπου για το οικονομικό έτος 
2011, 39.060€ περίπου για το οικονομικό έτος 2012 50.610 € 
περίπου για το οικονομικό έτος 2013 και 57.750 € περίπου 
για το οικονομικό έτος 2014 και εφεξής, θα βαρύνει τον 
προϋπολογισμό του Πανεπιστημίου Ιωαννίνων και θα καλύ¬ 
πτεται με κρατική επιχορήγηση (Ειδ. Φ. 19-250, ΚΑΕ 2425). 

Η δαπάνη για την προμήθεια των συγγραμμάτων θα βα¬ 
ρύνει σε ποσοστό 80% τον τακτικό προϋπολογισμό του 
ΥΠΕΠΘ εκάστου οικονομικού έτους, στον οποίο και θα εγ- 
γράφονται σχετικές πιστώσεις (Ειδ. Φ. 19-250, ΚΑΕ 1123) και 
σε ποσοστό 20% τον προϋπολογισμό του Πανεπιστημίου 
Ιωαννίνων που θα καλύπτεται από την κρατική επιχορήγηση 
(Ειδ. Φ. 19-250, ΚΑΕ 2421). 

8. Την 248 /2009 γνωμοδότηση του Συμβουλίου της 
Επικράτειας, με πρόταση των Υφυπουργών, Εσωτερικών, 
Οικονομίας και Οικονομικών και Εθνικής Παιδείας και θρη¬ 
σκευμάτων, αποφασίζουμε: 

Άρθρο 1 

Ίδρυση - Αποστολή 

1. Ιδρύεται Τμήμα Αρχιτεκτόνων Μηχανικών στο Πα¬ 
νεπιστήμιο Ιωαννίνων. 

2 Η έναρξη της εκπαιδευτικής λειτουργίας του Τμήματος 
ξεκινά από το ακαδημαϊκό έτος για το οποίο καθορίζεται 
για πρώτη φορά αριθμός εισακτέων. 

3. Το Τμήμα έχει ως αποστολή να καλλιεργεί και να 
προάγει την επιστήμη του Αρχιτέκτονα Μηχανικού με την 
ακαδημαϊκή και εφαρμοσμένη έρευνα και αναζήτηση και να 
παρέχει στους φοιτητές τα απαραίτητα εφόδια που εξα¬ 
σφαλίζουν την άρτια κατάρτισή τους για την επιστημονική 
και επαγγελματική τους σταδιοδρομία και εξέλιξη. 

Ειδικότερα το Τμήμα έχει ως αποστολή: α) την καλλιέρ¬ 
γεια και προαγωγή της Επιστήμης του Αρχιτέκτονα Μη¬ 
χανικού, ιδίως στους τομείς της αρχιτεκτονικής σύνθεσης, 
της οικοδομικής τεχνολογίας, του πολεοδομικού και χω¬ 
ροταξικού σχεδιασμού και της λειτουργικής και αισθητικής 
διαμόρφωσης εσωτερικών χώρων και κτιρίων και, β) την 
κατάρτιση επιστημόνων μηχανικών ικανών να μελετούν και 
να ερευνούν τα θέματα που αφορούν στους παραπάνω 
τομείς. 

Άρθρο 2 

Εισαγωγή - Φοίτηση - Διάρκεια Σπουδών - Τίτλοι 

1. Ο αριθμός των κατ’ έτος εισακτέων στο Τμήμα και τα 
του τρόπου εισαγωγής σε αυτό ορίζονται κατά τις περί 
εισαγωγής σπουδαστών στην τριτοβάθμια εκπαίδευση εκά- 
στοτε ισχύουσες διατάξεις. 


3. Η ελάχιστη υποχρεωτική διάρκεια φοίτησης στο Τμήμα 
για τη λήψη του πτυχίου ορίζεται σε δέκα (10 ) εξάμηνα 
σπουδών. 

4. Το Τμήμα απονέμει τίτλους σπουδών μέχρι και διδα¬ 
κτορικού διπλώματος. 

Άρθρο 3 

Επαγγελματική κατοχύρωση 

Οι πτυχιούχοι του Τμήματος έχουν όλα τα επαγγελματικά 
δικαιώματα των πτυχιούχων Αρχιτεκτόνων Μηχανικών, κατά 
τις κείμενες διατάξεις. 

Άρθρο 4 
Ίδρυση θέσεων 

Συνιστώνται στο Πανεπιστήμιο Ιωαννίνων για τις ανάγκες 
του Τμήματος Αρχιτεκτόνων Μηχανικών δέκα εννέα (19) 
θέσεις Διδακτικού Ερευνητικού Προσωπικού (Δ.Ε.Π.),δέκα 
(10) θέσεις Ειδικού και Εργαστηριακού Διδακτικού Προσω¬ 
πικού (Ε.Ε.ΔΙ.Π.) και δέκα έξι (16) θέσεις Ειδικού Τεχνικού 
Εργαστηριακού Προσωπικού (Ε.Τ.Ε.Π.) εκ των οποίων οκτώ 
(8) θέσεις ΠΕ Κατηγορίας και οκτώ (8) ΤΕ κατηγορίας. 

Άρθρο 5 

Γραμματεία Τμήματος 

Στο Τ μήμα συνιστάται Γ ραμματεία, η οποία παρέχει διοι¬ 
κητική και γραμματειακή υποστήριξη στο εν γένει εκπαιδευ¬ 
τικό και ερευνητικό έργο του. Η Γ ραμματεία οργανώνεται 
και λειτουργεί σε επίπεδο Τμήματος. Τα σχετικά με τον 
Προϊστάμενο του Τμήματος ζητήματα ρυθμίζονται σύμφωνα 
με τις διατάξεις των άρθρων 84-87 του ν. 3528/2007 «Κύ¬ 
ρωση του Κώδικα Δημοσίων Πολιτικών Διοικητικών Υπαλ¬ 
λήλων και Υπαλλήλων Ν.Π.Δ.Δ.» (Α' 26). 

Άρθρο 6 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Διδακτικού Ερευνητικού Προ¬ 
σωπικού (Δ.Ε.Π.) του Τμήματος έως την αυτοδύναμη λει¬ 
τουργία του γίνεται με προκήρυξη ή μετάκληση ή μετα¬ 
κίνηση μέλους Δ.Ε.Π., κατά τα ειδικότερα οριζόμενα στο 
παρόν άρθρο. 

2. Η προκήρυξη για την πλήρωση κενών θέσεων γίνεται 
από τον Πρύτανη, μετά από απόφαση της Προσωρινής 
Γενικής Συνέλευσης εφαρμοζομένων κατά τα λοιπά των 
διατάξεων του άρθρου 6 του ν. 2083/1992 (Α'159), όπως 
ισχύουν κάθε φορά. 

Η εκλογή γίνεται από εκλεκτορικά σώματα τα οποία 
συγκροτούνται σύμφωνα με τις διατάξεις του άρθρου 24 
παρ. 1 του ν. 3549/2007 και της υπ’ αριθμ. 38913/Β1/2007 
(Β' 608) υπουργικής απόφασης όπως έχει συμπληρωθεί 
με την αριθμ. 138390/Β1/2007 όμοιά της (Β' 2360). Αν τα 
μέλη ΔΕΠ είναι λιγότερα από ένδεκα (11), το εκλεκτορικά 
σώμα συμπληρώνεται με απόφαση της Συγκλήτου ύστερα 
από κλήρωση από διπλάσιο τουλάχιστον αριθμό μελών 
ΔΕΠ που ορίζει η ίδια, από κατάλογο τον οποίο εισηγεί- 
ται η Προσωρινή Γενική Συνέλευση. Τα οριζόμενα από τη 
Σύγκλητο μέλη, πρέπει να κατέχουν θέση ΔΕΠ του ίδιου 
γνωστικού αντικειμένου σε ομοειδή ή συγγενή Τμήματα 
του ίδιου ή άλλων Πανεπιστημίων και να ανήκουν στις 
βαθμίδες του καθηγητή και του αναπληρωτή καθηγητή. 
Εάν δεν υπάρχουν ή δεν επαρκούν τέτοια μέλη, ορίζονται 
μέλη ΔΕΠ της βαθμίδας του καθηγητή και του αναπληρω¬ 
τή καθηγητή του συγγενέστερου γνωστικού αντικειμένου. 
Σε κάθε εκλεκτορικά σώμα προεδρεύει ο Πρόεδρος της 
Προσωρινής Γενικής Συνέλευσης του Τμήματος, ο οποί¬ 
ος μπορεί να είναι και εκλέκτορας. Για τη συγκρότηση 
του εκλεκτορικού σώματος εκδίδεται σχετική διαπιστω- 
τική πράξη του Πρύτανη αντίγραφο της οποίας μαζί με 

το σχετικό πρακτικό κοινοποιούνται χωρίς καθυστέρηση 
στο Υπουργείο Εθνικής Παιδείας και Θρησκευμάτων. Για 
κάθε προκηρυσσόμενη θέση ΔΕΠ ορίζεται με απόφαση 
του σώματος των εκλεκτόρων τριμελής εισηγητική επι¬ 
τροπή η οποία καταρτίζει και υποβάλλει στην Προσωρι¬ 
νή Γενική Συνέλευση ειδικά αιτιολογημένη έκθεση. Μέσα 
στην προβλεπόμενη από το νόμο προθεσμία, συνέρχονται 
υπό την προεδρία του Προέδρου του Τμήματος, σε κοινή 
συνεδρίαση, η Προσωρινή Γενική Συνέλευση και το σώμα 
των εκλεκτόρων. Για τον ορισμό της τριμελούς εισηγητικής 
επιτροπής, την προθεσμία υποβολής εισηγητικής έκθεσης 
και την κοινοποίηση της εφαρμόζονται αναλόγως οι δια¬ 
τάξεις του άρθρου 6 κεφ. Γ του ν. 2083/1992, όπως κάθε 
φορά ισχύουν, ενώ για τα λοιπά θέματα που αφορούν στην 
εκλογή των μελών ΔΕΠ και δεν ρυθμίζονται με το παρόν 
άρθρο, εφαρμόζονται αναλόγως οι ισχύουσες διατάξεις 
της πανεπιστημιακής νομοθεσίας. 

3. Η πλήρωση κενών θέσεων ΔΕΠ με μετάκληση, γίνεται 
με απόφαση της Συγκλήτου ύστερα από πρόταση της Προ¬ 
σωρινής Γενικής Συνέλευσης, εφαρμοζόμενων αναλόγως 
των διατάξεων του άρθρου 16 του ν.1268/1982 όπως έχουν 
τροποποιηθεί και ισχύουν κάθε φορά. Για τη μετάκληση 
αποφασίζει ενδεκαμελές εκλεκτορικό σώμα το οποίο συ¬ 
γκροτείται με απόφαση της Συγκλήτου ύστερα από κλήρω¬ 
ση από κατάλογο με διπλάσιο τουλάχιστον αριθμό μελών 
ΔΕΠ της βαθμίδας του καθηγητή, τον οποίο εισηγείται η 
Προσωρινή Γενική Συνέλευση. Εάν δεν υπάρχουν ή δεν 
επαρκούν Καθηγητές του ίδιου γνωστικού αντικειμένου με 
την προς πλήρωση θέση, οι οποίοι υπηρετούν σε ομοειδή ή 
συγγενή Τμήματα του ιδίου ή άλλων Πανεπιστημίων, ο κα¬ 
τάλογος συμπληρώνεται με Καθηγητές του συγγενέστερου 
γνωστικού αντικειμένου. Του εκλεκτορικού σώματος προ¬ 
εδρεύει ο Πρόεδρος της Προσωρινής Γ ενικής Συνέλευσης 
του Τμήματος, ο οποίος μπορεί να είναι και εκλέκτορας. Για 
την πλήρωση θέσης ΔΕΠ με μετάκληση ή και τη συγκρό¬ 
τηση του εκλεκτορικού σώματος εκδίδεται σχετική κατά 
περίπτωση, διαπιστωτική πράξη του πρύτανη, αντίγραφο 
της οποίας μαζί με τα σχετικά πρακτικά κοινοποιούνται 
χωρίς καθυστέρηση στο Υπουργείο Εθνικής Παιδείας και 
Θρησκευμάτων. Κατά τα λοιπά για την πλήρωση θέσεων 
ΔΕΠ με μετάκληση εφαρμόζονται οι ισχύουσες διατάξεις 
της πανεπιστημιακής νομοθεσίας. 

4. Η πλήρωση κενών θέσεων ΔΕΠ με μετακίνηση μέ¬ 
λους ΔΕΠ από Τμήμα του ιδίου ή άλλου Πανεπιστημίου, 
γίνεται σύμφωνα με τα οριζόμενα στο άρθρο 5 παρ. 1 του 
ν.2517/1997 (ΑΊ60), όπως ισχύει. 

5. Οι διατάξεις του άρθρου 5 παρ. 1 του ν.2517/1997, εφαρ¬ 
μόζονται και για τη μετακίνηση Επιμελητών, Βοηθών και 
Επιστημονικών Συνεργατών από Τμήμα του ιδίου ή άλλου 
Πανεπιστημίου. 

Άρθρο 7 

Λοιπές ρυθμίσεις 

Ι.Έως ότου εξασφαλισθούν οι προϋποθέσεις για την 
αυτοδύναμη λειτουργία του Τμήματος, η διοίκησή του 
ασκείται από προσωρινή γενική συνέλευση που ορίζεται με 
πράξη του Πρύτανη ύστερα από απόφασή της Συγκλήτου. 
Η Προσωρινή Γ ενική Συνέλευση αποτελείται από πέντε (5) 
τουλάχιστον μέλη Δ.Ε.Π., κατά προτίμηση δε εκείνα των 
οποίων το γνωστικό αντικείμενο της θέσης, είναι σχετικό 


με την επιστήμη που καλλιεργεί το τμήμα. Με την ίδια 
πράξη ορίζεται ο πρόεδρος και ο αναπληρωτής του, οι 
οποίοι πρέπει να κατέχουν θέση ΔΕΠ του πανεπιστημίου 
της βαθμίδας του καθηγητή ή αναπληρωτή καθηγητή. Κα¬ 
θήκοντα γραμματέα ασκεί ο γραμματέας του Τμήματος ή 
ο νόμιμος αναπληρωτής του ή διοικητικός υπάλληλος στην 
περίπτωση που δεν έχει τοποθετηθεί. Στην Προσωρινή 
Γ ενική Συνέλευση συμμετέχουν υποχρεωτικά όλα τα μέλη 
ΔΕΠ που υπηρετούν στο τμήμα και δύο (2) εκπρόσωποι 
των φοιτητών εφόσον έχουν εισαχθεί φοιτητές. Η ανάδειξη 
των εκπροσώπων των φοιτητών στην Προσωρινή Γενική 
Συνέλευση γίνεται σύμφωνα με τη διαδικασία του άρθρου 
2 παρ. 3β'του ν'.1268/1982 (Α'87), όπως ισχύει κάθε φορά. Η 
Προσωρινή Γ ενική Συνέλευση ασκεί τις αρμοδιότητες που 
προβλέπονται από τις κείμενες διατάξεις για τη Γενική 
Συνέλευση Τμήματος (άρθρο 4 του ν. 2083/1992) και τη 
Γενική Συνέλευση Ειδικής Σύνθεσης Τμήματος (άρθρο 21 
του ν.3549/2007 και άρθρο 2 παρ. β του ν. 3685/2008 (Α148), 
με την επιφύλαξη αυτών που ανατίθενται σε άλλα όργανα 
ή ρυθμίζονται κατά τρόπο διαφορετικό με το παρόν διά¬ 
ταγμα. Ο Πρόεδρος της Προσωρινής Γενικής Συνέλευσης ή 
ο αναπληρωτής του σε περίπτωση απουσίας ή κωλύματος 
συμμετέχει στη Σύγκλητο χωρίς δικαίωμα ψήφου. 

2. Το πρόγραμμα σπουδών του Τμήματος έως την αυτο¬ 
δύναμη λειτουργία του, καταρτίζεται από την Προσωρινή 
Γ ενική Συνέλευση 

3. Έως την αυτοδύναμη λειτουργία του Τμήματος η προ¬ 
κήρυξη και πλήρωση θέσεων Ε.Τ.Ε.Π. και Ε.Ε.ΔΙ.Π. γίνεται, 
ύστερα από εισήγηση της Προσωρινής Γ ενικής Συνέλευσης, 
από τη Σύγκλητο, με εφαρμογή ως προς τις προϋποθέσεις 
και τη διαδικασία των κατά περίπτωση ισχυουσών διατά¬ 
ξεων. Ομοίως η πρόσληψη επισκεπτών καθηγητών, εντε¬ 
ταλμένων επίκουρων καθηγητών, ειδικών επιστημόνων και 
συμβασιούχων διδασκόντων του άρθρου 5 του π.δ. 407/1980 
(Α 112), γίνεται με πράξη του Πρύτανη, ύστερα από εισή¬ 
γηση της Προσωρινής Γενικής Συνέλευσης και απόφαση 
της Συγκλήτου, εφαρμοζόμενων ως προς τις προϋποθέσεις 
και τη διαδικασία πρόσληψης των οικείων κατά περίπτωση 
ισχυουσών διατάξεων. 

4. Γ ια θέματα που δεν ρυθμίζονται με το παρόν διάταγμα 
εφαρμόζονται οι ισχύουσες διατάξεις της πανεπιστημιακής 
νομοθεσίας. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Ιωάννινα, 1 Οκτωβρίου 2009 

